الكنيسه الكاثوليكيه القديمه

الكنيسه الكاثوليكيه القديمه جماعه مسيحيه اسسها كاثوليك من اصول جيرمانيه فصلو نفسهم عن الكنيسه الانجليكانيه بعدما رفضو مقررات المجمع الفاتيكانى الاول سنة 1870. خصوصا بسبب اقرار المجمع لعقيدة العصمه البابويه.

 تاريخها 
بدات الحركه الكاثوليكيه القديمه بشكل معلن فى سبتمبر سنه 1870 لما اجتمع 1400 من الاساتذه الكاثوليك فى نورمبيرج تحت قيادة القسيس المؤرخ الالمانى يوهان جوزيف اجناز فون دولنبيرج. و اصدرو تصريح بينكرو فيه عقيده العصمه البابويه و وصفوها بانها "اختراع مضاد للايمان التقليدى للكنيسه", المجتمعون وقتها لاقو التشجيع و التقدير من عدد كبير من الساسه و الاكاديميين و المسؤلين الحكوميين, و اثنت عليهم صحف اللتيار الليبرالى فى كل مكان, كان التصريح دله بداية مشوار الانشقاق عن الكنيسه الرومانيه. رغم ان غالبيه الاساقفه الكاثوليك فى المانيا كانو اجتمعو فى الشهر السابق عشان اللقاء للتعبير –فى رساله رعويه- عن موقفهم المؤيد لعقيده العصمه. فى 30 اغسطس بعت هيفيلى اسقف روتردام برساله بتكلم عن الموضوع لكهنته و مع نهايه سنه 1870 سار كل الاساقفه النمساويين و السويسريين بحذوه.

و بين يوم 22 و 24 سبتمبر1871 انعقد فى ميونخ اول مؤتمر للحركه الكاثوليكيه القديمه, قبل داه باشهر يوم 17 ابريل كان رئيس اساقفه ميونخ قد اعلن الحرمان الكنسى بحق دولنبيرج, حضر المؤتمر 300 مفوض من المانيا و النمسا و سويسرا. بالاضافه للمدعويين و اصدقاء من نيديرلاند و فرنسا و اسبانيا و برازيل و ايرلندا. و ممثلين عن الكنيسه الانجليكانيه مع بروتستانت المان و امريكيين. كان للبروفيسور فريدريك فون شولت استاذ العقيده من براج دور رائد فى واحد المؤتمر و الاجتماعات التاليه اللى تبعته. و مع سنة 1874 اسست كنيسه جديده برسامه اسقف ليها على ايد اسقف ينسينى من كنيسة اوترخت, اللى كانت انفصلت بدورها عن الكنيسه الرومانيه سنه 1724 فى انشقاق اعتبر فاتحة الحركه الكاثوليكيه القديمه.

 ايمانها 
اتدونت عقائد الكنيسه فى اعلان اوترخت سنه 1889. رفضت فيها الشركه الايمانيه مع البابا و انكرت شوية عقائد و ممارسات رومانيه كاثوليكيه, و سمحت لقساوستها بالجواز و قررت بان سر الاعتراف هوا اختيارى موش اجبارى للمؤمن, و حافظت على التقليد و الطقس الرومانى مع السماح باستعمال اللغات العاميه فى الصلاه.

وضع دولنبيرج اسس دعوه الكنايس الكاتوليكيه القديمه فى تلات نقاط رئيسيه, هيا:
 الشهاده للحق ضد الاخطاء الجديده خصوصا التطوير الاعتباطى و الكارثى لفقرات حديثه فى الايمان.
 التقديم التدريجى لكنيسه بتكون اقرب و اكتر مدوره للكنيسه القديمه غير المنقسمه.
 تكريس الكنيسه كاداة فى سبيل تحقيق وحده مستقبليه عظيمه لكل الكنايس المسيحيه المنفصله.

اخدت الكاتوليكيه القديمه النقاط دى كمبادىء اساسيه ليها, و انطلاقا منها بيلتزم اتباعها بعدم تعليم اى حاجه بتخالف عقيدة و تقليد كنيسه روما الكاثوليكيه قبل الانشقاق, الكنايس الكاتوليكيه القديمه بتقبل الكتب المقدسه و تعاليم الرسل و بتعترف بمجمع نيقيا. و المقررات العقائديه للمجامع المسكونيه السبع الاولى (اللى بتعترف بيها كنيسه الروم الكاتوليك). وتؤيد كذلك المباديء المجمعيه للكنيسه و تحفظ مكانه كبيره للتقليد الكنسى, و تقبل سبعه اسرار مقدسه كممارسات اجباريه فى حياه الكنيسه, تعتبر الاسقفيه كنعمه موهوبه من الله للكنيسه, و فيها بيكون كل الاساقفه الكاثوليك متساوين فى المكانه, و بتتم رسامتهم عن طريق تسلسل رسولى غير منقطع من ايام تلاميذ المسيح.

 الانتشار 
انتشرت الكاثوليكيه القديمه من المانيا الى المناطق المجاوره فى سويسرا و النمسا و الى دول و امم تانيه, فوصلت الى امريكا سنة 1885. و هناك اسست سنة 1897 كنيسة امريكا الوطنيه البولونيه الكاتوليكيه, اللى بتعتبر من اولى مجموعات الكاثوليكيه القديمه فى البلاد, و فى سنة 1968 ابصرت النور واحد من كنايس الحركه و هيا كنيسة المسيح الكاتوليكيه و عدد اعضاء الكنايس الكاتوليكيه القديمه المختلفه فى امريكا سنة 1990 حوالى الخمسمية الف شخص, و فى اوروبا يقدر عدد اتباعها النهارده باربعين الف عضو.

 العلاقات المسكونيه 
نص تالت مبادئ دولنبيرج على التزام الكنيسه الكاثوليكيه القديمه بالشغل من اجل الوحده المسيحيه. و تم التاكيد على داه فى مؤتمر بون الاول حول الوحده المسيحيه سنة 1874. و اعيد التاكيد على النقطه فى مؤتمرات الكنيسه اللى انعقدت فى ال سنين الخمس اللاحقه, سنة 1931 تم الاعلان عن اتفاقيه بون اللى نصت على تاسيس شركه ايمانيه كامله بين الكنيسه الانجليكانيه و الكنايس الكاتوليكيه القديمه, و تبع الاتفاق اتفاق مشابه عقد سنة 1946 بين كنيسة امريكا الوطنيه البولونيه الكاثوليكيه و الكنيسه الاسقفيه البروتستانتيه فى الولايات المتحده الامريكيه. فى فترة حبريه البابا يوحنا بولس التانى اجريت حوارات مسكونيه عاليه المستوى بين الكنيسه الرومانيه و الكنايس الكاتوليكيه القديمه, خصوصا مع كنيسة امريكا الوطنيه البولونيه الكاثوليكيه.

 مصادر 
 The Columbia Encyclopedia, Sixth Edition. Old Catholics 
 Britannica Encyclopedia. Old Catholic church
 Catholioc Encyclopedia. Old Catholics

 لينكات برانيه 

 Union of Utrecht of The Old Catholic Churches 
 Old-Catholic Church of the Netherlands
 Catholic Diocese of the Old Catholics in Germany
 Old-Catholic Church of Switzerland 
 Old-Catholic Church of Austria 
 Old-Catholic Church of the Czech Republic
 Old-Catholic Church of Slovakia
 Polish-Catholic Church of Poland 

تصنيف:مسيحيه
تصنيف:طوايف مسيحيه